હાલમાં પાલિકાએ સફાઈકર્મીને પણ બ્રેક આપતા હોબાળો મચી ગયો હતો. સફાઈ વિભાગના રોજમદાર કર્મચારી સવારથી હડતાળ ઉપર ઉતરી ગયા હતા. પાલિકા પટાંગણમાં ભેગા થઈ વિરોધ નોંધાવ્યો હતો. સૂત્રોચ્ચાર પણ કર્યો હતો. રોજમદારોની હડતાળને કારણે સફાઈની કામગીરી અટવાઈ જવાની દહેશત ઉભી થતા પાલિકા તંત્ર દબાણમાં આવી ગયું હતું. રવિવારે નાયબ મુખ્યમંત્રી નિતિન પટેલની પણ મુલાકાત હોઈ પાલિકાને નવો વિવાદ પાલવે એમ ન હતો. જેથી પાલિકાએ હાલ તુરંત રોજમદારોનો બ્રેકનો નિર્ણય મુલતવી રાખવાની ફરજ પડી હતી.